b'\n_START_ARTICLE_\nCesarica Koken\n_START_SECTION_\nTradicionalna zgodba\n_START_PARAGRAPH_\nCesari\xc4\x8dino osebno ime (imina) je bilo Abe\xc2\xa0(\xe9\x98\xbf\xe5\x80\x8d). Njen o\xc4\x8de je bil cesar \xc5\xa0omu, njena mati pa cesarica Komjo. Koken tradicionalno \xc4\x8dastijo na njenem grobu; cesarska hi\xc5\xa1a je dolo\xc4\x8dila Takano no Misasagi (\xe9\xab\x98\xe9\x87\x8e\xe9\x99\xb5) v Nari\xc2\xa0kot njen mavzolej. Kraj je javno dostopen.\n_START_SECTION_\nZapu\xc5\xa1\xc4\x8dina\n_START_PARAGRAPH_\nCesarica je vladala v turbulentnih \xc4\x8dasih, saj je pre\xc5\xbeivela poskusa prevrata tako Ta\xc4\x8dibana no Nakamara kot Fud\xc5\xbeivara no Nakamara.\xc2\xa0Danes se je spominjamo predvsem zaradi domnevne afere z budisti\xc4\x8dnim menihom Dokjojem (\xe9\x81\x93\xe9\x8f\xa1), ki ga je obdarila z nazivi in mo\xc4\x8djo. Orakelj iz sveti\xc5\xa1\xc4\x8da Usa, posve\xc4\x8denega\xc2\xa0kamiju\xc2\xa0Ha\xc4\x8dimanu (\xe5\x85\xab\xe5\xb9\xa1), je razglasil, da naj bi bil Dokjo okronana za cesarja; ko je cesarica poslala Vake no Kijomara potrditi razglas, je Ha\xc4\x8diman izjavil, da naj na prestol sedejo samo potomci cesarske krvi._NEWLINE_\xc4\x8ceprav je bilo \xc5\xa1e sedem drugih cesaric, so bili nasledniki navadno izbrani iz mo\xc5\xa1ke strani dru\xc5\xbeine. Ni\xc4\x8d druga\xc4\x8de ni bilo niti pri cesarici \xc5\xa0otoku. Nekateri konzervativni u\xc4\x8denjaki trdijo, da so bile \xc5\xbeenske na prestolu samo za\xc4\x8dasne vladarice, zaradi \xc4\x8desar je potrebno tudi v 21. stoletju vzdr\xc5\xbeevati mo\xc5\xa1ko nasledstvo.\xc2\xa0Cesarica Genmej, ki jo je na prestolu nasledila Gen\xc5\xa1o, ostaja edina izjema temu konvencionalnega argumenta._NEWLINE_Sponzorirala naj bi izdelavo milijona pagod s tiskano sutro\xc2\xa0- Hjakumanto Dharani, eno najve\xc4\x8djih izdelav tiskovin na starem Japonskem._NEWLINE_\xc5\xa0otoku je na sredini 8. stoletja ustanovila budisti\xc4\x8dni tempelj Otagi Nenbucu-d\xc5\xbei v soseski Ara\xc5\xa1ijama v Kjotu.'